میرویس حوزوي روغتون

د میرویس سیمه ایز روغتون  ( پشتو : د میرویس نیکه حوزوي روغتون)، چي د چینایي شفاخانې په نوم هم یادیږي، د افغانستان په سویل کي د کندهار ښار اړوند شهرنو سیمه کي یو عمومي روغتون دی.  دا روغتون په سیمه کي یو له څو پرمختللو طبي درملنیزو تاسیساتو څخه دی، او د افغانستان د عامي روغتیا وزارت لخوا اداره کیږي.

د روغتون نوم د میرویس هوتک له نامه څخه سرچینه اخلي چي د میرویس نیکه په نوم هم پیژندل کیږي او د افغانستان له ملي مشرانو څخه یو دی.

 مخینه 

میرویس ۶۰۰ بستریز روغتون په ۱۹۷۹ کال کي د چین په مرسته جوړ سو، خو په سیمه کي د کلونو جګړو له امله یې چوپړتیاوي او خدمات ډېر اغېزمن سول.  دغه روغتون په هیواد کي د اوږدو ناکراریو په ترڅ کي سخت زیانونه ولیدل، خو په 1995 کي د سره صلیب نړیوالې کمیټې (ICRC) لخوا د افغاني سرې میاشتې ټولنې (ARCS) له لاري بیا ورغول سو.   

میرویس روغتون د کندهار پوهنتون د طب پوهنځۍ لپاره د تدریسي روغتون په توګه زیاته مرسته کړې ده. د سینلیس شورا د ۲۰۰۷ کال د راپور له مخي نه یوازي د کندهار ولایت خلک په میرویس روغتون کي درملنه کوي، بلکي د ګاونډیو هلمند ، زابل ، اورزګان او نورو ولایتونو څخه هم خلک ورته راځي.  (September 1, 2007) دا روغتون په افغانستان کې د 2001-2021 جګړې په جریان کي په پراخه کچه مشهوره او کارېدونکی روغتون وو.  میرویس روغتون د خپلي بودیجې 70٪ د ARCS څخه ترلاسه کوي، چي شاوخوا 30 بهرني کارمندان لري، او په روغتون کي همېشه بوخت وي.